Billionaires
ปีนี้เป็นปีที่ 2 ติดต่อกันที่ Billionaires ในปักกิ่งมีมากกว่า Billionaires ในนิวยอร์ค  Billionaires คือคนที่ทรัพย์สินเกิน 1,000 ล้านดอลล่าร์สหรัฐ หรือ 33,000 ล้านบาท  ในปักกิ่งมี Billionaires 94 คน ในนิวยอร์คมี Billionaires 86 คน  ในโลกนี้มีหลายเมืองที่เป็นทีอยู่อาศัยของ Billionaires  ถ้าให้เรียงลำดับเมืองที่มี Billionaires มากสุด 20 เมือง  7 ใน 20 เมืองแรกจะอยู่ที่ประเทศจีน
11 พ.ย. 2560

Billionaires / โดย ลงทุนแมน
ปีนี้เป็นปีที่ 2 ติดต่อกันที่
Billionaires ในเมืองปักกิ่งมีมากกว่า Billionaires ในเมืองนิวยอร์ค
Billionaires คือคนที่มีทรัพย์สินเกิน 1,000 ล้านดอลล่าร์สหรัฐ หรือ 33,000 ล้านบาท
ในปักกิ่งมี Billionaires 94 คน
ในนิวยอร์คมี Billionaires 86 คน
ในโลกนี้มีหลายเมืองที่เป็นที่อยู่อาศัยของ Billionaires
ถ้าให้เรียงลำดับเมืองที่มี Billionaires มากสุด 20 เมือง
7 ใน 20 เมืองจะอยู่ที่ประเทศจีน
เมืองเซินเจิ้นที่เราล้อกันว่าเป็นเมืองก๊อปเกรดเอ ตอนนี้เมืองนี้ได้รับการขนานนามว่าเป็นเมืองแห่งเทคโนโลยี
Tencent เจ้าของแอพ wechat และบริษัทเกมที่ใหญ่สุดในโลกอยู่เมืองเซินเจิ้น
DJI ผู้ครองตลาด 70% ของโดรนทั่วโลกก็อยู่เมืองเซินเจิ้น
เมืองเซินเจิ้น เป็นหนึ่งในเมืองที่มีเศรษฐีหนาแน่นที่สุดในโลก
ทั้งประเทศจีนมี Billionaires ทั้งหมด 609 คน มากที่สุดในโลก
อันดับ 2 คือ สหรัฐอเมริกา มี Billionaires ทั้งหมด 552 คน
ส่วนประเทศไทยมี 28 คน..
อยากรู้ว่า Billionaires ไทยมีใครบ้าง?
ลงทุนแมนจัดให้
อันดับ 1 เจียรวนนท์ ซีพี 21.5 Billion
อันดับ 2 เจริญ สิริวัฒนภักดี ไทยเบฟ 15.4 Billion
อันดับ 3 จิราธิวัฒน์ เซ็นทรัล 15.3 Billion
อันดับ 4 เฉลิม อยู่วิทยา กระทิงแดง 12.5 Billion
อันดับ 5 วิชัย ศรีวัฒนประภา คิงพาวเวอร์ 4.7 Billion
อันดับ 6 กฤตย์ รัตนรักษ์ ช่องเจ็ด แบงค์กรุงศรี 3.9 Billion
อันดับ 7 วานิช ไชยวรรณ ไทยประกันชีวิต 3.8 Billion
อันดับ 8 ปราเสริฐ ปราสาททองโอสถ โรงพยาบาลกรุงเทพ 2.6 Billion
อันดับ 9 สันติ ภิรมย์ภักดี เบียร์สิงห์ 2.3 Billion
อันดับ 10 อาลก โลเฮีย ปิโตรเคมี IVL 1.8 Billion
อันดับ 11 ทักษิณ ชินวัตร 1.7 Billion
อันดับ 12 ศุภลักษณ์ อัมพุช เดอะมอลล์ 1.65 Billion
อันดับ 13 ประยุทธ มหากิจศิริ เนสกาแฟ 1.62 Billion
อันดับ 14 ฤทธิ์ ธีระโกเมน ร้านอาหาร MK 1.6 Billion
อันดับ 15 วิลเลียม ไฮเน็ค บริษัทไมเนอร์ 1.55 Billion
อันดับ 16 วิชัย ทองแตง โรงพยาบาลกรุงเทพ 1.5 Billion
อันดับ 17 ชาตรี โสภณพนิช ธนาคารกรุงเทพ 1.47 Billion
อันดับ 18 คีรี กาญจนพาสน์ BTS 1.43 Billion
อันดับ 19 ชูชาติ เพ็ชรอำไพ เมืองไทย ลิสซิ่ง 1.4 Billion
อันดับ 20 ทองมา วิจิตรพงศ์พันธ์ พฤกษา 1.39 Billion
อันดับ 21 สมโภชน์ อาหุนัย EA 1.37 Billion
อันดับ 22 อิสระ ว่องกุศลกิจ มิตรผล 1.36 Billion
อันดับ 23 Harald Link บีกริม 1.2 Billion
อันดับ 24 โอสถานุเคราะห์ โอสถสภา 1.12 Billion
อันดับ 25 อนันต์ อัศวโภคิน แลนด์แอนด์เฮ้าส์ 1.11 Billion
อันดับ 26 พรเทพ พรประภา สยามกลการ 1.1 Billion
อันดับ 27 บัณฑูร ล่ำซำ ธนาคารกสิกร 1.05 Billion
อันดับ 28 พิชญ์ โพธารามิก JAS 1 Billion
ปิดท้ายด้วยข้อคิดของ 2 บุรุษผู้รวยสุดในไทยที่ได้กล่าวไว้กับ Forbes
“แต่ละยุคสมัยแตกต่างกัน ยุคนี้เป็นยุคของคนรุ่นใหม่ที่สร้างตลาดใหม่ด้วยเทคโนโลยี และนวัตกรรมของ startup ตอนนี้ทุกอย่างเกิดขึ้นและเปลี่ยนไปเร็วมาก
คนที่ประสบความสำเร็จในตอนนี้เป็นทั้งคนสร้างสรรค์สิ่งใหม่ และ ทำลายสิ่งเก่าไปพร้อมกัน ถ้าเราไม่เปิดใจรับสิ่งที่จะเปลี่ยนแปลง สุดท้ายเราจะตามคนอื่นไม่ทัน
ในยุค 3.0 ที่เกี่ยวกับคอมพิวเตอร์ เทียบไม่ได้เลยกับ ยุค 4.0 ที่หุ่นยนต์ และ AI จะเข้ามา คนรุ่นใหม่จะทำให้เราเห็นนวัตกรรมใหม่ที่เราไม่เคยคาดคิดมาก่อน”
– ธนินทร์ เจียรวนนท์
“ตอนเป็นเด็ก ผมเห็นพ่อแม่ขายหอยทอดตั้งแต่เช้ามืด ถึงเที่ยงคืน ทุกวัน แต่เขาก็ยังมีเวลาสอนลูกๆของเขา 11 คน ให้ขยัน รับผิดชอบ และรู้จักกตัญญูรู้คุณคน
ถ้าผมย้อนเวลากลับไปได้ ผมอยากสร้างสมดุลให้กับชีวิต สุขภาพและคุณภาพชีวิตเป็นสิ่งสำคัญ ภรรยาของผมของเตือนเสมอถึงสัจธรรมที่ว่า สุขภาพเป็นของเรา เงินเป็นของคนอื่น อำนาจเป็นแค่สิ่งชั่วคราว แต่ชื่อเสียงของเราจะอยู่ตลอดไป”
– เจริญ สิริวัฒนภักดี
----------------------
<ad> ใครอ่านเรื่องนี้แล้ว อยากเรียนต่อด้าน Finance, FinTech, Data Analytics, Entrepreneurship หรือ Marketing มีทุนการศึกษาที่น่าสนใจ (ลดค่าเรียนบางส่วน) จาก University of Strathclyde มหาวิทยาลัย TOP3 ของวิชาการเงินใน UK อ่านเพิ่มเติมที่ 
 ถ้าแจ้งว่าทราบข่าวจากลงทุนแมน รับฟรีคูปองทดสอบ mock IELTS ที่โรงเรียน 
 ด้วย!
----------------------
Reference: Fortune, Forbes